
Fekete alapon fehér négyzet - Mi hiányzik a kortárs magyar képzőművészeti piacról?

Dolgozatunkban a kortárs magyar képzőművészeti piac egy fontos sajátosságával, a kortárs aukciók hiányával foglalkozunk. Az egyébként rendkívül nehezen átlátható, kiszámíthatatlan piacon az árverések adhatnák azt a transzparens terepet, ami alapján a szereplők információt nyerhetnek az adott művek, művészek értékéről, és ebből következően ez lehetne az a mechanizmus, amivel egy művész nagy közönség előtt is felépíthető lehetne.
Az, hogy ez Magyarországon mégsem működik, egyrészt a kortárs műkereskedelem sajátosságaiból, másrészt a magyar piac adottságaiból fakad. Dolgozatunkban e két szempont alapján tekintjük át a piac keresleti, illetve kínálati oldalát, majd a tranzakciók különböző típusait és azok alkalmazhatóságát vizsgáljuk.
Mindezek alapján úgy látjuk, az aukciós mechanizmus jobb működése önmagában nem erősítené a piacot, az következmény, és nem ok: a jól működő kortárs aukciók egy erős képzőművészeti piac eredményeként alakulnak ki.



